《登拂水岩》
明代·顾云鸿

一杖入丛箐，春泉处处生。
岩侵湖墅近，崖豁海门平。
云径分樵出，风林带鸟倾。
盘回千嶂尽，下界一鸡鸣。

作者简介：顾云鸿，明代处士。字朗仲，南直隶苏州府常熟（今属江苏）人。四岁能诗，少丧父，事后母至孝。弱冠补诸生，领万历二十八年乡荐，辛丑不第归，发愤典学，肆力古文辞，曾稽核古今河渠及漕运。年四十一卒。